stanford-oval/wikipedia huggingface dataset:
אי-שוויון קושי-שוורץ
ראו גם

אי-שוויון הולדר
אי-שוויון מינקובסקי
אי-שוויון המשולש
| חשבון אינפיניטסימלי |
| --- | --- | --- |
| מושגי יסוד | חשבון אינפיניטסימלי • סדרה • סדרה מתכנסת • גבול • סדרת קושי • טור • אינפיניטסימל • שדה המספרים הממשיים • ערך מוחלט • אי-שוויון המשולש • אי-שוויון קושי-שוורץ |  |
| פונקציות | פונקציה • גרף פונקציה • פונקציה ליניארית • פונקציה מונוטונית • נקודת קיצון •נקודת פיתול •נקודת אוכף • פונקציה קעורה • פונקציה קמורה • פונקציה רציפה • פונקציה רציפה במידה שווה • נקודת אי רציפות • נגזרת • טור טיילור • סדרת פונקציות • התכנסות נקודתית • התכנסות במידה שווה |  |
| משפטים | משפט בולצאנו-ויירשטראס • משפטי ויירשטראס • משפט קנטור • משפט ערך הביניים • משפט פרמה • משפט רול • משפט הערך הממוצע של לגראנז' • משפט הערך הממוצע של קושי • משפט דארבו • כלל השרשרת • כלל הסנדוויץ' • כלל לופיטל • משפט שטולץ • אריתמטיקה של גבולות |  |
| האינטגרל | אינטגרל • אינטגרל לא אמיתי • אינטגרל רב-ממדי • המשפט היסודי של החשבון הדיפרנציאלי והאינטגרלי • אינטגרציה בחלקים • שיטות אינטגרציה |  |
| אנליזה מתקדמת | פונקציה מרוכבת • אנליזה וקטורית • שיטת ניוטון-רפסון • משוואה דיפרנציאלית • טופולוגיה • תורת המידה |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה
אלכסנדר זצפין

| --- | --- |

 לידה:  10 במרץ 1926 (בן 98) נובוסיבירסק, ברה"מ 
 מוקד פעילות:  רוסיה, ברית המועצות 
 תקופת הפעילות:  מ-1946
 מקום לימודים:  הקונסרבטוריון הלאומי של קזחסטן 
 סוגה:  אסטרדה 
 שפה מועדפת:  רוסית 
 כלי נגינה:  פסנתר 
 חברת תקליטים:  מלודיה 
 פרסים והוקרה:  אמן כבוד של הפדרציה הרוסית  עיטור ההצטיינות למען המולדת דרגה רביעית  אמן העם של הפדרציה הרוסית  מדליה על ההצטיינות בעמל 
 zacepinmusic.ru
 פרופיל ב-IMDb
 
אלכסנדר זָצֶפִּין (ברוסית: Александр Зацепин; ‏נולד ב-10 במרץ 1926) הוא מלחין סובייטי רוסי. בשנת 2003 הוענק לו תואר אמן העם של רוסיה. ידוע במיוחד כמחבר מוזיקה לסרטים, כולל רוב הסרטים של לאוניד גאידאי.
חייו

אלכסנדר זצפין נולד בנובוסיבירסק, אביו היה רופא מנתח ואמו הייתה מורה. לאחר סיום בית הספר זצפין החל ללמוד במכון למהנדסי מסילות רכבת. במרץ 1945 הוא נפלט מהלימודים וגויס לצבא. בהיותו בצבא זצפין למד לנגן במספר כלי נגינה והתקבל ללהקה צבאית. לאחר שחרורו מהצבא למד בקונסרבטוריון באלמטי וסיים אותו בשנת 1956. כבר באותה שנה החל לכתוב מוזיקה לסרט שהוקרן בשנת 1958.
לאחר מספר שנים זצפין עבר למוסקבה. הוא הגיע לבירה ללא קשרים, התקשה למצוא עבודה והחל לעבוד כנגן במסעדה. באותה תקופה לאוניד גאידאי חיפש מלחין לסרטו החדש מבצע חיריק והרפתקאות נוספות של שוריק וקיבל המלצות לגבי זצפין. הניסיון היה מוצלח ושיתוף פעולה בין הבמאי לבין המלחין נמשך לאורך שנים.
בשנת 1965 זצפין החל לכתוב מוזיקה למילים של לאוניד דרבניוב והם כתבו מעל ל-100 שירים עד לפטירת דרבניוב בשנת 1995.
במחצית שנות ה-70 זצפין הכיר את אלה פוגצ'ובה וכתב עבורה מספר שירים, לאחר הסרט "אישה ששרה" היו ביניהם חילוקי דעות ושיתוף פעולה הופסק.
בשנות ה-70 זצפין שהיה חובב רדיו הקים בביתו אולפן הקלטות עם ציוד מתקדם מאוד. באולפן זה הוא הקליט רבים משיריו שכתב בשנות ה-70.
בשנת 1978 יצאה לאקרנים סרט חדש "31 ביוני" שכלל שירים של זצפין למילים של לאוניד דרבניוב ויורי אנטין. הסרט זכה להצלחה, אך לאחר ששחקן הראשי אלכסנדר גודונוב נמלט לארצות הברית הקרנתו בברית המועצות הופסקה.
בשנת 1982 זצפין התחתן עם אזרחית צרפת ועזב את ברית המועצות. בתקופה זו נמתחה עליו ביקורת בעיתונות הסובייטית על מעשה זה. עם תחילת הפרסטרויקה בשנת 1986 זצפין, שהתגרש מאשתו, חזר לברית המועצות והמשיך לכתוב מוזיקה לסרטים ושירים. מאז הוא מתגורר לסירוגין ברוסיה ובצרפת.
זצפין כתב מוזיקה לכ-300 שירים וכ-60 סרטים.
אליינה הופמן

| --- | --- |

 לידה:  17 באפריל 1980 (בת 44) ונקובר, קנדה 
 שם לידה:  Alaina Kalanj 
 מדינה:  קנדה 
 תקופת הפעילות:  מ-2001 
 עיסוק:  שחקנית
 מספר צאצאים:  4
 פרופיל ב-IMDb
 
אליינה הופמן (באנגלית: Alaina Huffman; נולדה ב-17 באפריל 1980) היא שחקנית קנדית. מוכרת בעיקר בשל תפקידיה בתור מורין באוורס בסדרת גיבורי העל "חסינת כאב" (2007), בתור תמרה ג'והנסן (אנ') בסדרת המדע-בדיוני "סטארגייט יוניברס" (2009–2011) בתור ג'וזי סאנדס/אבאדון בסדרה "על טבעי" (2013–2014) ובשל הופעתה בתור טווילה טוויסט בסדרת המסתורין "ריברדייל" (2022–2023).
ביוגרפיה

נולדה בשם אליינה קאלאני (Alaina Kalanj) בוונקובר, בקולומביה הבריטית, קנדה להורים ממוצא קרואטי. עבדה כדוגמנית עד שהוריה היגרו לארצות הברית. בשנים שגרה בדאלאס, טקסס, למדה משחק ושיחקה בסרטים עצמאיים. משם עברה ללוס אנג'לס והחלה לשחק בסדרות טלוויזיה.
חיים אישיים

בשנים 2003 עד 2016 הייתה נשואה לג'ון הנרי הופמן. לזוג נולדו שתי בנות, האנה וצ'ארלי-ג'יין ושני בנים, אליהו ולינקולן. ההיריון הרביעי שולב בעלילה של תמרה ג'והנסן (אנ'), הדמות שהופמן גילמה באותם חודשים בעונתה הראשונה של סדרת הטלוויזיה "סטארגייט יוניברס".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Pendulum | טרי וייס |  |
| 2002 | מיליונר מי שמוסר ראשון | פקידת קבלה בספא |  |
| 2003 | Screen Door Jesus | שרון בודרי |  |
| 2004 | The Gunman | לורי סימס |  |
| 2006 | Dog Lover's Symphony | סוזן |  |
| 2008 | שיר הלל אמריקאי | ידוענית #1 |  |
| 2015 | Deadly Voltage | שרלוט |  |
| 2018 | שלמות | פלומה |  |
| 2021 | Missing Twin | ג'ני מרקהאם |  |
| TBA | Deep Focus | מגי קלייטון |  |
| TBA | Jonah | מארגו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | דוסון קריק | רינה | פרק: "Guerilla Filmmaking" |
| 2003 | מרוץ לאתמול | פייג' סאנדרס | פרק: "Haunted" |
| 2003 | The O.C. | איווט | פרק: "The Countdown" |
| 2004 | חקירה רפואית | אסטלה | פרק: "Escape" |
| 2007 | חסינת כאב | מורין באוורס | 12 פרקים |
| 2007 | NCIS | דיינה ארנט | פרק: "Leap of Faith" |
| 2008–2011 | סמולוויל | דיינה לאנס/הקנרית השחורה | 6 פרקים |
| 2008 | ג'ק האנטר והאוצר האבוד מאוגרית | לינה הלסטורם | מיני סדרה |
| 2008 | CSI: ניו יורק | לורי וינסטון | פרק: "The Box" |
| 2008 | CSI: מיאמי | קסנדרה גריי | פרק: "Raging Cannibal" |
| 2009–2011 | סטארגייט יוניברס | תמרה ג'והנסן (אנ') | תפקיד ראשי (2 עונות); 40 פרקים |
| 2011 | אלפאס | שרה נלסון | פרק:  "Bill and Gary's Excellent Adventure" |
| 2012 | NCIS: לוס אנג'לס | סרינה מילר | פרק: "Neighborhood Watch" |
| 2013 | קשיחות הכרחית | אלי | פרק: "Snap Out of It" |
| 2013 | This Magic Moment | אמילי | סרט טלוויזיה של הולמרק |
| 2013–2014 | על טבעי | ג'וזי סאנדס / אבאדון | 8 פרקים |
| 2015 | The Right Girl | לורה ויליאמס | סרט טלוויזיה של PixL |
| 2016 | Amber Alert | אמבר | סרט טלוויזיה של Lifetime |
| 2016–2017 | Kings of Con | מארני בנט | סדרת רשת; 2 פרקים |
| 2019 | The Perfect Match | אמנדה טרנר | סרט טלוויזיה של Super Channel |
| 2020 | המאה | ניקי | 8 פרקים |
| 2022–2023 | ריברדייל | טווילה טוויסט | 7 פרקים |
הערות שוליים

↑  Jack Hunter and the Lost Treasure of Ugarit (TV Mini Series 2008–2009) - IMDb (באנגלית), נבדק ב-20 בספטמבר 2021 {{citation}}:  (עזרה)
↑  ג'ף באוצ'ר, ‘The 100’: Alaina Huffman Joins Cast For Finale Season On The CW, דדליין, ‏19 בספטמבר 2019 (באנגלית אמריקאית)
| --- | --- |
בקרת זהויות :  ISNI: 0000 0000 5391 6881  LCCN: no2006099558  VIAF: 48989156   WorldCat (עם VIAF): 48989156
אלעד קרן

| --- | --- |

אלעד קרן
 לידה:  24 באפריל 1972 (בן 52) ישראל
 מוקד פעילות:  ישראל 
 תקופת הפעילות:  מ-1991
 סוגה:  רוק, פופ
 שפה מועדפת:  עברית 
 כלי נגינה:  גיטרה בס
 
אלעד קרן (ידוע גם בשם אלדי, נולד ב-24 באפריל 1972 בישראל) הוא נגן גיטרה בס ומוזיקאי ישראלי.
ביוגרפיה

בשנת 1991 הצטרף ללהקת "הרכב אכילס". הייתה זו להקה אשר ניגנה גרסאות כיסוי לשירים מוכרים והופיעו במועדונים בעיקר באזור המרכז.
חברי הלהקה היו: סער בדישי, רן שמעוני, עמית יורגנסון ואריה בן-קנז.
בשנת 1992, החל לנגן עם מאיר בנאי בהתחלה כמחליפו של הבסיסט ששי מזרחי ולאחר מכן על בסיס קבוע למשך שנתיים.
בשנת 1994 הצטרף ללהקת "השוונג של הפיתה" ויחד הוציאו את אלבום הבכורה שלהם "עכשיו בחנויות" שיצא בהוצאת הד ארצי. חבריו ללהקת השוונג של הפיתה היו: ניר פרידמן, רן שמעוני ונועם רוקח.
בשנת 1995 היה חבר לתקופה קצרה בלהקת "היהודים" לאחר צאת אלבומם הראשון ואף השתתף בקליפ "אלה". מאוחר יותר הוענק לו אלבום פלטינה לכבוד הצלחת מכירת האלבום "מציאות נפרדת" של להקת "היהודים".
לאחר פירוק להקת "השוונג של הפיתה" המשיך ללוות את ניר פרידמן ולנגן באלבומיו: מסתובב בשכונה שלי (1999), אל תפסיקי לחלום (2006), אפס מעלות (2007).
בשנת 1995, החל גם לנגן עם ירמי קפלן כנגן מחליף ולימים הפך לנגנו הקבוע וניגן באלבומיו: לרע ולטוב (1999), הזמן האבוד (2003), חשק (2010).
בשנת 1996, הצטרף ללהקת "נעליים" שחברים נוספים בה היו: אייל אבן צור, אורן רביב ועידו אגמון.
בשנת 1998, יצא האלבום של להקת נעליים בהוצאת הד-ארצי ונשא את שם הלהקה.
בשנת 2000, ניגן באלבום "חצי אוטומטי" של רמי פורטיס וליווה אותו בסיבוב ההופעות של האלבום ביחד עם חבריו ללהקת נעליים.
אומנים נוספים והרכבים עימם ניגן: בן ארצי, רונית שחר, Elbow (הרכבו של אסף שריג –איפה הילד).
בשנת 2011 החל לנגן בהרכב הרוק "טל פרידמן והקריות" יחד עם טל פרידמן תומר גולן והראל בן עמי.
אותו הרכב הפך לטריו ושמו שונה ל"טל פרידמן והחתולים השמנים".
אלכסנדר זיסקינד מימון

שער ספרו של מימון, 1894
אלכסנדר זיסקינד מימון (1809 – 12 ביולי 1887) היה סופר ופרשן תלמוד ומשנה.
חייו

מימון נולד בעיירה סרהיי בליטא. בין בני דורו עימם גדל בעיירה היו דוד גורדון ויעקב מרדכי לוינזון. מאמריו בנושאי יהדות וספרות תורנית ופרשנויותיו למשנה, תלמוד ופסקי הלכה החלו להתפרסם בצעירותו.
מימון נמנה שנים רבות בין כותביו של העיתון העברי "המגיד". מרבית מאמריו נחתמו בשם א"ז ברמ"מ ז"ל, ראשי התיבות של שמו ושם אביו (אלכסנדר  זיסקינד בן רבי משה מימון ז"ל).
בשנות חייו האחרונות חי בעיר קלם והחל בכתיבת ספר. הספר "קובץ מאמרים ועניינים שונים" הודפס על ידי משפחתו לאחר מותו, בשנת 1894, ונכללה בו אסופת מאמרים ומחקרים שמימון כתב לאורך השנים.
נכדו, משה מימון, היה מחשובי הציירים בקרב יהדות רוסיה.
קובץ מאמריו

קובץ מאמרים ועניינים שונים: במשנה ותלמוד, במפרשיהם ובפוסקי הלכותיהם עם באר היטב: על באור הרנה"ו (ר’ נפתלי הירץ ויזל) לחומש ויקרא / מאת אלכסנדר זיסקינד ב"ר משה מיימון, וילנה: ראם, תרנ"ד-1894.
| --- | --- |
בקרת זהויות :  NLI: 987007521270705171  PLWABN: 9810569086605606  VIAF: 302020370   WorldCat (עם VIAF): 302020370 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אלעד רוזן

| --- | --- |

אלעד רוזן בסטודיו בתל אביב, דצמבר 2010
 לידה:  1980 (בן 44 בערך) הוד השרון, ישראל 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים (2009) 
 תחום יצירה:  ציור
 פרסים והוקרה:  פרס האמן הצעיר (2015) 
 בן או בת זוג:  נעם פרתום 
 www.eladrosen.com
 
מראה כללי בתערוכה "החלום של אבא תות ובנו בגלריה רוזנפלד
אלעד רוזן (נולד ב-1980) הוא אמן ישראלי זוכה הפרס לציור ע"ש אסנת מוזס לאמן צעיר לשנת 2010.
ביוגרפיה

רוזן נולד בשנת 1980 בהוד השרון ובשנת 2009 סיים את הלימודים במחלקה לאמנות בבצלאל. לאחר סיום לימודיו הציג במספר תערוכות קבוצתיות. ביניהן בגלריה אלפרד ("אלפרד ושות'", 2009. "אלפרד ושות' 2", 2010), גלריה דולינגר ("מנועי חיפוש", 2009), גלריה P8 ("בארט ארט", 2009), וגלריה מנשר ("לחם ושושנים", 2010). בשנת 2010 בעקבות זכייתו בפרס לציור לאמן צעיר ע"ש אסנת מוזס הציג תערוכת יחיד ראשונה בבית האמנים בירושלים שלוותה בקטלוג "אלעד רוזן, ציורים 2010-2007" (מאמר פתיחה מאת דרורית גור אריה). בהמשך אותה שנה הציג במשותף עם האמנית נעמי לב בגלריה אלפרד את התערוכה "ציור על ציור" שכללה גם עבודת קיר משותפת לשני האמנים. בשנת 2015 הצטרף לתוכנית הרזידנסי של ארטפורט תל אביב. באותה שנה אצר את התערוכה "מיני גולף בת ים" במוזיאון בת-ים לאמנות עכשווית, שהפכה לאחת התערוכות הייחודיות והמוצלחות באותה שנה. במסגרת התערוכה, הזמין רוזן אמנים כמו דרורה דומיני, רותי דה פריס, גבי קריכלי וגבריאל קלזמר ליצור מגרשי מיני גולף. ב-2016 הציג תערוכת יחיד בגלריה רוזנפלד וב-2018 חזר והציג בה תערוכה נוספת.
רוזן מתגורר ופועל בתל אביב עם בת זוגו, המשוררת נעם פרתום, ובנם שנולד ב-2023.
אמנואלה ד'אסטורגה

| --- | --- |
 לידה:  20 במרץ 1680 אוגוסטה, איטליה 
 פטירה:  1757 כנראה מדריד, ספרד 
 שם לידה:  Emanuele Gioacchino Cesare Rincón 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  איטלקית 
 
אמנואלה ד'אסטורגה (באיטלקית: Emanuele d'Astorga;‏ 1680–1757?) היה מלחין איטלקי.
חייו

ד'אסטורגה נולד בעיר אוגוסטה בסיציליה למשפחה אמידה ממעמד האצולה. סיציליה הייתה אז תחת שלטון ספרדי. את לימודיו המוזיקליים עשה בפלרמו ולאחר ריב עם אביו עזב את סיציליה והתיישב ברומא.
בשנת 1709 העלה בג'נובה את האופרה הראשונה שלו - דפני, שזכתה להצלחה רבה. בתוך הקהל היה הקיסר קרלוס ה-3 הטוען לכתר הספרדי שלקח אותו לפמלייתו בווינה והעניק לו פנסיה מלכותית נדיבה כדי שימשיך לכתוב מוזיקה.
לאחר שד'אסטורגה הסתבך בחובות הוא נאלץ לעזוב את וינה ולחזור עם משפחתו לסיציליה. כעבור ארבע שנים עזב את משפחתו ונדד ברחבי אירופה. לא ידוע עליו הרבה. גם שנת מותו אינה ברורה וכן מקום מותו: מדריד, ליסבון או טירה בבוהמיה.
במאה ה-19 נכתבו על ד'אסטורגה ספרים, מחזות ואף אופרה. בגלל חוסר בעובדות היסטוריות הומצאו עליו אגדות.
אחד המיתוסים הוא שאביו היה בין המורדים בשלטון הספרדי בסיציליה. הוא נתפס על ידי הספרדים שאילצו את אסטורגה ואמו לחזות בהוצאתו להורג. הספרדים שלחו את אסטורגה למנזר בעיר אסטורגה בספרד שם התחנך.
המלחין הגרמני יוהאן יוזף אברט (1915–1832) כתב ב-1866 אופרה בשם אסטורגה שבה ד'אסטורגה יוצא מדעתו וחוזר לשפיות רק לאחר שהוא שומע את אשתו שרה את הסטאבט מאטר שלו.
יצירותיו של ד'אסטורגה

ד'אסטורגה חיבר כ-150 קנטטות קאמריות. מהאופרה שלו דפני שרדה רק המערכה הראשונה. רוב יצירותיו נשכחו ורק הסטאבט מאטר עמד במבחן הזמן.
זו יצירה למקהלה קטנה ולאנסמבל קאמרי עם סולנים: 2 סופרנו, מצו סופרנו, טנור ובס. היצירה בת 9 חלקים ונמשכת כ-25 דקות. גם על זמן כתיבתה יש מחלוקת -1707 או 1730.
אמסטרדם המרכזית

| --- | --- |

גשר על תעלה במרכז אמסטרדם
 מדינה:  הולנד הולנד
 מחוז:  צפון הולנד צפון הולנד
 עיר אם:  אמסטרדם
 שפה רשמית:  הולנדית
 שטח:  8.04 קמ"ר
 אוכלוסייה:  ‏
  ‑ ברובע:  81,110 (2009)
  ‑ צפיפות:  10,088.30 נפש לקמ"ר (2009)
 קואורדינטות:  52°22′12″N 4°53′53″E﻿ / ﻿52.369985°N 4.898014°E﻿ / 52.369985; 4.898014 
 אזור זמן:  UTC +1
 http://www.centrum.amsterdam.nl/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
רובע אמסטרדם המרכזית (בהולנדית: Amsterdam Centrum) הוא הרובע הפנימי ביותר ואחד משמונה מחוזות של עיריית אמסטרדם, הולנד.
הרובע הוקם בשנת 2002 והיה האזור האחרון בעיר שקיבל מעמד שלטון עצמי הנשלט על ידי ועדה מבצעת (Bestuurscommissie).
הרובע משתרע על שטח של 8.04 קמ"ר (0.22 קמ"ר מים) ומכסה את חגורת התעלות של אמסטרדם.
אתרים בעלי עניין ברובע זה

שוק הפרחים
חוויית היינקן
ארמון המלוכה
דה ואלן – רובע החלונות האדומים
אתרים בעלי עניין ברובע זה > כיכרות וגשרים

דה דאם (De Dam)
כיכר רמברנדט (Rembrandtplein)
וטרלופליין
מונטפליין
נורדרמארקט
אתרים בעלי עניין ברובע זה > רחובות עיקריים

דאמראק (Damrak)
קלוורסטראט (Kalverstraat)
רוקין
אתרים בעלי עניין ברובע זה > מוזיאונים

מוזיאון בית רמברנדט
בית אנה פרנק
המוזיאון להיסטוריה יהודית
גלריית תמונות

כנסיית סנט ניקולס
כיכר דאם
בית אנה פרנק
חוויית היינקן
אמלתאה

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  9 בספטמבר 1892 
 מגלה:  אדוארד ברנרד 
 על שם:  אמלתיאה 
 מקום גילוי:  מצפה הכוכבים ליק 
 מאפיינים מסלוליים
 ציר חצי-ראשי:  181,995 ק"מ
 אקסצנטריות:  0.0046637841
 זמן הקפה:  0.49817905 ימים
 נטיית מסלול:  יחסית למישור המילקה – 2.45° יחסית לקו המשווה של צדק – 0.36°
 מאפיינים פיזיים
 רדיוס קו משווה:  83.45±2.400000000000009 קילומטר
 ממדים:  172 (262×146×134) ק"מ
 שטח פנים:  397,600 קמ"ר
 נפח:  2,430,000 קילומטר מעוקב
 מסה:  ‎2.1×1018‎ ק"ג
 צפיפות ממוצעת:  0.862 גרם/סמ"ק
 תאוצת הכובד בקו המשווה:  0.025~ מטר/שנייה2
 זמן סיבוב עצמי:  0.49817905 ימים
 נטיית ציר הסיבוב:  0°
 אלבדו:  0.09
 בהירות נראית:  14.1 
 מאפייני אטמוספירה
 לחץ אטמוספירי:  0 פסקל
 
תמונות מהגשושית גלילאו המראות את צורתו החריגה של אמלתאה
אָמָלְתֶאָה (מיוונית: Ἀμάλθεια) הוא הירח השלישי של צדק, והירח אשר התגלה חמישי ולכן נקרא גם יופיטר V. הוא התגלה ב־9 בספטמבר 1892 על ידי אדוארד אמרסון ברנרד באמצעות טלסקופ שובר אור בעל קוטר של 91 ס"מ במצפה כוכבים "ליק". אמלתאה הוא הירח האחרון שהתגלה באמצעות תצפית ישירה (ולא בעזרת צילום) וגם הירח הראשון שהתגלה מאז שגלילאו גליליי גילה את הירחים הגליליאניים בשנת 1610. הירח נקרא על שם הנימפה מן המיתולוגיה היוונית אשר היניקה את זאוס (יופיטר) בינקותו בחלב עזים, כאשר הוסתר במערה מפני זעמו של אביו, קרונוס.
הוא הירח הגדול ביותר מבין הירחים הפנימיים של צדק.
השם אמלתאה לא אומץ רשמית על ידי האיגוד האסטרונומי הבינלאומי עד לתחילת 1975, אף שנעשה בו שימוש באופן לא רשמי במשך עשורים אחרי שהוצע על ידי קאמי פלמריון. לפני 1975 הירח נודע כ"יופיטר V" על אף רצון ברנרד לכנות אותו בשם "קולומביה" לכבוד השנה ה־400 מאז שגילה קולומבוס את אמריקה.
תכונות פיזיות

הירח אמלתאה הוא העצם האדום ביותר במערכת השמש ואף אדום יותר מכוכב הלכת מאדים. הצבע האדום נובע, ככל הנראה, מגופרית אשר מקורה באיו. כתמים בהירים של ירוק מופיעים במדרונים המרכזיים של אמלתאה אך מקור הצבע הזה אינו ידוע כעת.
לאמלתאה יש צורה חריגה כשמידותיו 270 × 168 × 150 ק"מ; צירו הראשי מכוון כלפי צדק. הוא אף נפגע רבות על ידי מטאורואידים היוצרים מכתשים רבים על־פני הירח וחלקם אף גדולים מאוד יחסית לירח. פאן, המכתש הגדול ביותר, קוטרו 100 קילומטרים ועומקו לפחות 8 קילומטרים. מכתש נוסף בשם גאיה, קוטרו 80 קילומטרים ועומקו כנראה כפול ומזה של פאן. לאמלתאה יש שני הרים מוכרים: מונס ליקטאס ומונס ידא, אשר משתרעים על־פני כ־20 קילומטרים.
המבנה החריג של אמלתאה וגודלו הובילו למסקנה כי הוא גוף חזק למדי; אם הוא היה מורכב בקרח או חומרים חלשים אחרים, כוח המשיכה שלו היה מעגל את צורתו. למרות זאת, לקראת סוף משימתה, הגשושית גלילאו נעה קרוב לירח. המסה המדויקת של אמלתאה נמדדה וצפיפותו נמדד בשיעור נמוך של
0.8 g/cm³, המראה על כך שזה חייב להיות או גוף המכיל קרח או "ערמת חצץ נקבובית". ממדידות שנעשו לאחרונה על ידי טלסקופ סובארו עולה כי הירח אכן מכיל קרח, דבר המראה כי הוא לא יכול היה להיווצר כפי שהוא כיום מפני שצדק הראשיתי היה ממיס אותו. אף־על־פי־כן, הוא ככל הנראה אסטרואיד אשר נקלע לכוח המשיכה של צדק.
כמו כל שאר הירחים הפנימיים של צדק, גם הוא נעול על הגאות ושפל של צדק, כשצירו הראשי פונה לכיוון צדק כל הזמן. כמו איו, הוא מפיץ יותר חום מאשר הוא סופג מהשמש. זה נובע, כנראה, בשל זרמים חשמליים המושרים בתוכו במסלולו סביב השדה החשמלי של צדק.
ב־5 בנובמבר 2002, קצת פחות משנה לפני שהתרסקה לתוך צדק (ב־21 בספטמבר 2003), החללית גלילאו עשתה את מסלולה האחרון במרחק 160 ק"מ מאמלתאה. חישוב מסת הירח נעשה על ידי חישוב הסטייה במסלול החללית סביבו. נפחו חושב מקודם (בדיוק של כ־10%) מניתוח מדויק של כל התמונות הקיימות של הירח. התוצאה הייתה מפתיעה: הצפיפות הכוללת של אמלתאה קרובה לצפיפות של קרח, אף-על-פי שהירח הוא, כמעט בוודאות, לא גוף קרח מוצק. אפשרות אחת היא כי הירח מכיל חתיכות רבות הדבוקות יחד בעזרת כוח המשיכה הפועל ביניהן וחללים ריקים שנוצרו במקומות בהם החתיכות לא מתאימות. אף אם כך הוא הדבר, החלקים המוצקים של אמלתאה, לכאורה, פחות צפופים משל איו. דבר זה מחזק את הקשר בין ירחים בעלי מבנה חריג ואסטרואידים הנאספים כ"ערמת חצץ נקבובית".
במהלך המפגש עם אמלתאה, הטלסקופ של החללית גלילאו הבחין בתשעה ניצוצים אשר נראה ששייכים לירחים קטנים החגים סביב אמלתאה. מאחר שנצפו רק מזווית אחת, לא ניתן למדוד את מרחקם האמיתי. גודלם של הירחים הקטנים יכול לנוע מחצץ ועד לגודל אצטדיון כדורגל. מקורותיהם לא ידועים, אך ייתכן כי נלכדו בעזרת כוח המשיכה למסלולם הנוכחי או שהם תוצאה של פגיעת מטאורים בירח. במסלול האחרון של החללית גלילאו, היא הבחינה בעוד ירחים קטנים שכאלה אך הפעם אמלתאה היה בצד השני של כוכב הלכת, כך שמתקבל על הדעת הגופים הקטנים יוצרים טבעת סביב הכוכב בסמוך למסלול אמלתאה. שום חללית אינה מתוכננת לחקור אזור זה, כך שהגופים יישארו מסתוריים לזמן רב.
המראה מפני השטח

צדק הוא, ככל הנראה, מראה מרהיב בשמי הלילה באמלתאה: בזווית ראייה של 46 מעלות, הוא היה נראה גדול בערך פי 92 מירח מלא. בלי להתחשב מסלולה החטוף בעל שמי הירח, הייתה השמש מסתתרת מאחורי כוכב הלכת העצום למשך שעה וחצי בכל סיבוב. אף כי צדק היה נראה גם פי 900 יותר בהיר מירח מלא מפני שאורו נפרש על־פני שטח גדול פי 8,500, הוא לא היה נראה בהיר כמוהו ליחידה אחת.
משטח הפנים של צדק – או ליתר דיוק, מעל לענניו – אמלתאה היה נראה בהיר מאוד, זוהר בבהירות נראית של 4.7-; אך במרחק של רק 5 דקות קשת מהדיסק שלו לא ניתן יהיה להבחין בו. בדומה לירח של מאדים, דימוס, משך הסיבוב של היה אמלתאה רק מעט יותר ארוך ממשך היום של כוכב הלכת סביבו הוא נע (כ־20% במקרה זה), מה שאומר שהוא היה חוצה את שמי צדק באיטיות רבה; הזמן בין עליית הירח לשקיעתו היה יותר מ־29 שעות.
אמלתאה בספרות

סיפורו הקצר של ארתור סי. קלארק "יופיטר V" מתרחש על־פני אמלתאה; העלילה מסתמכת על כוח המשיכה הנמוך על־פני הירח ובוחנת מה היה קורה אליו היה נזרק אסטרונאוט מעל פני הירח.
"הדרך לאמלתאה" הוא ספר מדע בדיוני שנכתב על ידי בוריס וארקדי סטרוגטסקי בשנת 1959.
בגרסה מוקדמת של הספר "2001: אודיסיאה בחלל", קיים מונולית ענק על־פני אמלתאה (כפי שתואר על ידי ארתור סי. קלארק בספר "העולמות האבודים של 2001" (אנ') (1972)).
אלכסנדר זכרצ'נקו

| --- | --- |

אלכסנדר זכרצ'נקו. יוני 2015
 לידה:  26 ביוני 1976 דונצק, ברה"מ 
 נרצח:  31 באוגוסט 2018 (בגיל 42) Pushkin Boulevard, Donetsk, אוקראינה 
 מדינה:  ברית המועצות, אוקראינה, הרפובליקה העממית של דונצק 
 מקום קבורה:  Donetskoe More Cemetery 
 מקום מגורים:  דונצק 
 השכלה:  Escuela técnica de automatización industrial de Donetsk (1995) 
 תפקיד:  ראש הרפובליקה העממית של דונצק (4 בנובמבר 2014–31 באוגוסט 2018)  ראש ממשלת הרפובליקה העממית של דונצק (7 באוגוסט 2014–31 באוגוסט 2018)  member of the People's Council of the Donetsk People's Republic (2014) 
 מפלגה:  רפובליקת דונצק 
 השקפה דתית:  נצרות אורתודוקסית 
 מספר צאצאים:  4 
 פרסים והוקרה:  גיבור הרפובליקה העממית של דונצק (20 בפברואר 2015)  עיטור הכבוד של דרום אוסטיה  Cross of St. George (Donetsk People's Republic)  מסדר הנאמנות והחובה  מסדר הידידות  אזרחות כבוד של מחוז דונצק 
 חתימה:   
 av-zakharchenko.su
 
אלכסנדר ולדימירוביץ' זַכַרְצֶ'נְקוֹ (ברוסית: Алекса́ндр Влади́мирович Заха́рченко, שם המשפחה נהגה: [zɐˈxartɕɪnkə]; באוקראינית: Олекса́ндр Володи́мирович Заха́рченко; ‏26 ביוני 1976 – 31 באוגוסט 2018) היה מנהיגה הנבחר של הרפובליקה העממית של דונצק. הוא נבחר כראש הממשלה של הרפובליקה שפרשה מאוקראינה במהלך שנוי במחלוקת שלא זכה להכרה מצד הממשל האוקראיני, כבר באוגוסט 2014, לאחר פרישת קודמו בתפקיד אלכסנד ברדיי, והמשיך בתפקיד כשניצח בבחירות המוקדמות שנערכו בנובמבר אותה שנה.
אלכסנדר זכרצ'נקו במדי צבא. 2014
התנקשות

הוא נהרג בפיצוץ מטען צד בבית קפה שבו ישב בשדרות פושקין בדונצק. רוסיה ואוקראינה האשימו אחת את השנייה באשר לאחריות לרצח זכרצ'נקו.
הערות שוליים

↑  סוכנויות הידיעות, אוקראינה: מנהיג המורדים נהרג בפיצוץ בבית קפה, באתר ynet, 1 בספטמבר 2018
↑  הגרדיאן, מנהיג הבדלנים במזרח אוקראינה נהרג בהתנקשות בבית קפה, באתר הארץ, 1 בספטמבר 2018
| --- | --- |
בקרת זהויות :  PLWABN: 9810579895905606  GND: 1069084727  VIAF: 315114184   WorldCat (עם VIAF): 315114184 
ערך זה הוא קצרמרבנושא אישים ובנושא אוקראינה. אתם מוזמנים לתרום לוויקיפדיה ו.
אליפות ישראל באתלטיקה 1970

אליפות ישראל באתלטיקה נערכה במכון וינגייט בנתניה בין התאריכים 26 ביוני, 27 ביוני, 3 ביולי ו-4 ביולי 1970.
האתלטיות המצטיינות

אביבה בלס (הפועל פתח תקווה) זכתה בשתי מדליות זהב, בריצת 400 מטר ובריצת 800 מטר.
ליאורית דניאל (הפועל ירושלים) זכתה בשתי מדליות זהב, בהדיפת כדור ברזל ובזריקת דיסקוס.
האתלטים המצטיינים

יובל וישניצר (אס"א תל אביב) זכה בשתי מדליות זהב, בריצת 800 מטר ובריצת 1500 מטר.
אורי דייג (הפועל עמק חפר) זכה בשתי מדליות זהב, בריצת 5000 מטר ובריצת 10000 מטר.
שיאים ישראלים

חנה שזיפי (הפועל חיפה) קבעה שיא ישראלי חדש בריצת 1500 מטר.
אברהם גונטובניק (הפועל חיפה) קבע שיא ישראלי חדש בהדיפת כדור ברזל.
תוצאות נשים > מסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | ציפי בן-דב   מכבי תל אביב | 12.5 שניות | ורדה בונדי   הפועל רמת גן | 12.7 שניות | בתיה לזניק   הפועל חיפה | 12.7 שניות |
| ריצת 200 מטר | ורדה בונדי   הפועל רמת גן | 25.9 שניות | בתיה לזניק   הפועל חיפה | 26.5 שניות | ציפי בן-דב   מכבי תל אביב | 27.5 שניות |
| ריצת 400 מטר | אביבה בלס   הפועל פתח תקווה | 57.0 שניות | רחל הלה   הפועל חדרה | 59.6 שניות | עדנה גורני   הפועל תל אביב | 1:00.1 דקות |
| ריצת 800 מטר | אביבה בלס   הפועל פתח תקווה | 2:11.6 דקות | חנה שזיפי   הפועל חיפה | 2:14.1 דקות | רחל הלה   הפועל חדרה | 2:17.5 דקות |
| ריצת 1500 מטר | חנה שזיפי   הפועל חיפה | 4:38.0 דקות   שיא ישראל | דליה בלומנפלד   אס"א תל אביב | 4:48.6 דקות | שיפרה צייג   הפועל חיפה | 4:51.9 דקות |
תוצאות נשים > שדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | סמדר בר-אור   הפועל רמת גן | 1.54 מטר | אורית אברמוביץ'   הפועל חדרה | 1.50 מטר | זיוה פולונסקי   מכבי תל אביב | 1.40 מטר |
| קפיצה לרוחק | רחל הלה   הפועל חדרה | 5.19 מטר | מרים עמיר   הפועל עמק חפר | 5.02 מטר | רחל טננבוים   הפועל רמת גן | 5.02 מטר |
| הדיפת כדור ברזל | ליאורית דניאל   הפועל ירושלים | 11.80 מטר | אביבה בלס   מכבי תל אביב | 11.77 מטר | מירה בולבה   הפועל עמק חפר | 11.45 מטר |
| זריקת דיסקוס | ליאורית דניאל   הפועל ירושלים | 41.14 מטר | יהודית גנז   הפועל חדרה | 38.61 מטר | מירה בולבה   הפועל עמק חפר | 33.13 מטר |
| הטלת כידון | קלרה פלום   הפועל תל אביב | 40.87 מטר | אלישבע רוס   הפועל באר שבע | 36.73 מטר | רות ניסן   הפועל חדרה | 34.48 מטר |